Rossiya prezidenti Vladimir Putin Turkiya rahbari Rajab Toyib Erdo‘g‘an bilan uchrashuvidan keyin tashkil etilgan matbuot anjumani vaqtida ma’lum qildiki, Rossiya va Turkiya 2016–2019 yillarda iqtisodiy hamkorlik qilish borasida maxsus dastur ishlab chiqiladi. Oliy darajadagi uchrashuv yakunidagi kelishuvga ko‘ra, qabul qilinadigan dasturda savdo-iqtisodiy sohalardan tashqari, ilmiy-texnik va madaniy hamkorlik ham ko‘zda tutiladi. U bu dastur yaqin vaqtlar ichida imzolanishini bildirgan. Bundan oldinroq Putin turk kompaniyalari uchun Rossiyada faoliyat olib borish bo‘yicha qo‘llangan cheklovlar bekor qilinishini aytgandi.